نووری سەعید

نووری پاشا سەعید (؛ ١٨٨٨ – ١٥ی تەممووزی ١٩٥٨) سیاسەتمەدارێکی عێراقی بووە و ١٤ جار وەک سەرۆک وەزیرانی شانشینی عێراق کاری کردووە، لە وەزارەتەکەی ٢٣ی ئازاری ١٩٣٠ تا وەزارەتەکەی ١ی ئایاری ١٩٥٨، کەسایەتییەکی سیاسی مشتومڕاوی بووە تا ئێستاش، بۆچوونەکانیش لەبارەیەوە جیاواز بوون. بەھۆی ئەو کودەتایانەی کە لە دژی داڕێژراون، دووجار ناچار بووە لە عێراق ھەڵبێت. ناوبراو لە بەغدا لە گەڕەکی تەپە کورد لە نێوان گەڕەکی ئەلفەزل و ئەلمەیدان لەدایکبووە و دەرچووی ئەکادیمیای سەربازی لە ئەستەنبوڵ بووە و لەوێ لە سوپای عوسمانیدا خزمەتی کردووە و بەشداری لە ڕاپەڕینی عەرەبی کردووە و پەیوەندی بە شا فەیسەڵەوە کردووە لە سووریا. دوای شکستی شا فەیسەڵ لە دامەزراندنی شانشینی لە سووریا لەسەر دەستی سوپای فەڕەنسا، گەڕایەوە بۆ عێراق و بەشداری کرد لە دامەزراندنی شانشینی عێراق و سوپای عێراق.

 ژیاننامە 
نووری سەعید سیاسەتمەداری عێراقی بوو لە سەردەمی ئیستعماری عێراق لەلایەن بریتانیاوە، سەرۆک وەزیرانی ئەو وڵاتە بوو. ئەو حەوت جار لە نێوان ساڵانی ١٩٣٠ ھەتا ١٩٥٨ بوو بە سەرۆک وەزیرانی عێراق. نووری سەعید بە لایەنگری بریتانیا ناسراوە و دوژمنی زۆری لە نێو عێراقدا ھەبووە. ئەو لە بەر لایەنگری بریتانیا دوو جار ناچار بوو، ڕا بکات بەڵام ھەر دوو جار گەڕایەوە سەر کار. لە ساڵی ١٩٥٨ و لە دوای کوودتای عەبدولکەریم قاسم، نووری سەعید ویستی لە وڵات ڕا بکات بەڵام بە گوللە پێکرا و کوژرا. دواتریش تەرمەکەی کەوتە دەستی خەڵکی عێراق و کوت کوت کرایەوە.Batatu, Hanna: The Old Social Classes and New Revolutionary Movements of Iraq, al-Saqi Books, London, 2000, ISBN 0-86356-520-4Gallman, Waldemar J. : Iraq under General Nuri: My Recollection of Nuri Al-Said, 1954-1958, Johns Hopkins University Press, Baltimore, 1964, ISBN 0-8018-0210-5

 بەرھەمەکانی 
 أحادیث فی الاجتماعات الصحفیة.
 استقلال العرب وحدتھم.
 محاضرات عن الحرکات العسکریة للجیش العربی فی الحجاز وسوریا.

 سەرچاوەکان 

پۆل:لەدایکبووانی ١٨٨٨
پۆل:مردووانی ١٩٥٨
پۆل:سەرۆک وەزیرانە ئیعدام کراوەکان
پۆل:ئەو سەرۆکانەی بە کودەتا لاکەوتوون
پۆل:سەرۆک وەزیرانی عێراق
پۆل:خەڵکی بەغدا